armvectores/hy_wikipedia_2023 huggingface dataset:
Ուտիերեն

Ուտիերեն (նաև՝ ուդիերեն), ուտիների լեզուն է, կովկասյան լեզուներից մեկը։ Մտնում է իբերակովկասյան լեզվաընտանիքի դաղստանյան (արևելակովկասյան) ճյուղի լեզգիական խմբի մեջ, որը բաժանված է երկու բարբառի՝ նիժի և վարդաշենի։ Նրանց տարբերության աստիճանը չի խանգարում նրանց փոխըմբռնմանը, թեև յուրաքանչյուր բարբառ զարգանում է ինքնուրույն։ Ենթադրվում է, որ նրա ավելի վաղ ձևը եղել է Աղվանքի հիմնական լեզուն, որը ձգվում էր հարավային Դաղստանից մինչև ներկայիս Ադրբեջանի հյուսիս-արևելյան շրջաններ։ Հին ուտիերենը կոչվում է նաև աղվաներեն և, հնարավոր է, որ համապատասխանում է միջնադարյան հայ պատմիչների կողմից մատնանշված «գարգարյան» լեզվին։ Աղվանական գրային համակարգի ստեղծման մասին պատմում են հին հայ պատմիչներ Կորյունը, Մովսես Խորենացին, Մովսես Կաղանկատվացին, Ստեփանոս Օրբելյանը։ Հայ պատմիչներից նրա գոյության մասին ուղղակի վկայություններ ունեն նաև Եղիշեն, Ղևոնդը և որոշ այլ աղբյուրներ։ Նշված միջնադարյան բոլոր հեղինակները միակարծիք են մի բանում՝ աղվանական այբուբենը, ինչպես նաև հայերենն ու վրացականը, ստեղծել է սուրբ Մեսրոպ Մաշտոցը։
Ուտիերենով խոսում է մոտ 4000 մարդ Ադրբեջանի Նիժ գյուղում, Գաբալայի շրջանում, Վարդաշենի շրջանում, ինչպես նաև Ռուսաստանի Հյուսիսային Կովկասի որոշ մասերում։ Խոսվում է նաև Հայաստանի հյուսիսարևելյան Տավուշի մարզի Դեբեդավան, Բագրատաշեն, Պտղավան և Հաղթանակ գյուղերում և Վրաստանի Կախեթի մարզի Ղվարելի շրջանի Զինոբիան գյուղում (նախկին Հոկտեմբեր) էթնիկ ուտիների կողմից։ Միաժամանակ այն համարվում է գիր չունեցող լեզու, թեև վերջին շրջանում ջանքեր են գործադրվում գրավոր լեզվի ստեղծման ուղղությամբ։ Ուտիերենը օգտագործվում է միայն առօրյա կյանքում։ Ուտիները որպես պաշտոնական լեզու օգտագործում են այն երկրի լեզուն, որտեղ ապրում են՝ Ադրբեջանում՝ ադրբեջաներեն, Ռուսաստանում՝ ռուսերեն, Ղազախստանում՝ ռուսերեն և ղազախերեն, Վրաստանում՝ վրացերեն, Հայաստանում՝ հայերեն և այլն։ Ուտինների մեծ մասը երկլեզու են, հաճախ՝ եռալեզու։
Ուտիերենը անհետացող լեզու է, ՅՈՒՆԵՍԿՕ-ի Անհետացող լեզուների Կարմիր գիրքում դասակարգված է որպես «խիստ վտանգված»։
Անգիր լեզու է։ Հնչյունական համակարգում առկա են կոկորդային պայթականներ։ Նախադասությանը հատուկ է էրգատիվ կառուցվածքը։ Պատկանում է կցական լեզուներին։


== Պատմություն ==
Ուտիերեն լեզուն ամենահարմար կերպով կարելի է բաժանել հինգ պատմական փուլերի.

700 թվականից անմիջապես հետո հին ուտիերեն լեզուն, հավանաբար, դադարել էր օգտագործվել որևէ այլ նպատակի համար, քան որպես Աղվանական եկեղեցու պատարագային լեզու։ 1983 թվականին խոսողների թիվը՝ մոտ 7 հազար էր։


== Ծանոթագրություններ ==
Օսետրովկա (գյուղ, Օչակովի շրջան)

Օսետրովկա (ուկրաիներեն՝ Осетрівка), գյուղ Ուկրաինայի Նիկոլաևի մարզի Օչակովի շրջանում։
2001 թվականի տվյալներով Օսետրովկա գյուղում բնակվում էր 94 մարդ։ Բնակավայրը զբաղեցնում է 0,502 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարտոֆիլ (տորթ)

Անվան այլ կիրառումների համար տե՛ս՝ Կարտոֆիլ (այլ կիրառումներ)Կարտոֆիլ կամ ոզնի , կլորավուն շոկոլադե բիսկվիթ-թխվածքաբլիթ։ Կլորավուն միատարր խմորն ունի կակոյի համ։ Թխվածքաբլիթին անհրաժեշտ տեսք տալու համար օգտագործում են լրացուցիչ կրեմներ և թխվածքաբլիթի կտորներ։ Կախված աշխատանքից՝ կարող են անվանել «կարտոֆիլ» (կրեմով «տերևներ» և «ցողուն») , «ոզնի» (կրեմով «աչքեր», «փշեր», իսկ «քիթը» խմորից)։
Ոզնիի տեսք ունեցող թխավածքաբլիթից արտադրվում է նաև ավելի մեծ չափեր ունեցողը՝ որպես տորթ։ Այդ դեպքում քիթը պատրաստվում է ընդհանուր զանգվածի մի մասը երկարացնելով, իսկ փշերը պատրաստվում են նշի կամ արևածաղկի սերմերց։


== Պատկերասրահ ==

		


== Արտաքին հղումներ ==
Пирожное картошка с бисквитом и фундуком Archived 2014-02-26 at the Wayback Machine.
How to Make Cruzan Rum Balls
Կուսանաց վանք (Շուշի)

Անվան այլ կիրառումների համար տե՛ս՝ Սուրբ Աստվածածին վանք (այլ կիրառումներ) Անվան այլ կիրառումների համար տե՛ս՝ Կուսանաց վանք (այլ կիրառումներ)
Կուսանաց վանք (նաև` Անապատ, Սուրբ Աստվածածին անապատ), ոչնչացված հայկական վանքային համալիր Շուշի քաղաքում,  Արցախի Հանրապետությունում։


== Պատմություն ==
Կուսանաց վանքը համարվում է Շուշի քաղաքի հնագույն հուշարձաններից մեկը։ Կառուցվել է 1816 թվականին Հռիփսիմե Բահդուրյանի օգնությամբ։ Նա հավաքում է բավարար գումար վանքի կառուցման համար։ Նրան նաև օգնում էին եղբայրները՝ Իսրայել, Աստվածատուր և Պետրոս Բահդուրյանները։ Վանքն ուներ ուղղանկյուն հատակագիծ։ Կառուցված է եղել սպիտակ քարից։ Ներսում կային Աստվածաշնչյան դրվագներ պատկերող որմնանկարներ։ Հարավային կողմում կար եռահարկ զանգակատուն։
Վանքն ուներ նաև մի շարք այլ շինություններ, այդ թվում վերնատուն։ Բակում պահվում էր թնդանոթ, որ ձուլվել էր Թուրինում 1813 թվականին։ Այդ թնդանոթն ուներ իր սեփական պատմությունը։ Հենց այդ թնդանոթի շնորհիվ հայ կամավորական ջոկատները Խորեն քահանայի ղեկավարությամբ պաշտպանում էին Խոնուտի կիրճը։ Վերջին անգամ այդ թնդանոթն օգտագործվել է հայերի կողմից Շուշիի ջարդերի ընթացքում։
Վանքը հայտնի էր իր երեք այգիներով։

Եկեղեցու պատմությունն ավարտվեց 1960-70-ական թվականներին, երբ հրամայվեց վանքը հավասարեցնել հողին։


== Աղբյուրներ ==
Մկրտչյան Շ. Մ. Լեռնային Ղարաբաղի Պատմա-ճարտարապետական կառույցներ // Երևան., 1988 ISBN −5-540-00402-7


== Ծանոթագրություններ ==


== Արտաքին հղումներ ==
Կուսանաց վանք Archived 2017-06-17 at the Wayback Machine.
Կուսանաց վանք Archived 2016-03-04 at the Wayback Machine.
Կուսանաց վանք Archived 2016-03-04 at the Wayback Machine.
Խարինո (գյուղ, Գայնսկի շրջան)

Անվան այլ կիրառումների համար տե՛ս՝ ԽարինոԽարինո (ռուս.՝ Харино), գյուղ Ռուսաստանի, Պերմի երկրամասի Գայնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իխար (քաղաք)

Իխար (իսպ.՝ Híjar), քաղաք և համայնք Իսպանիայում, մտնում է Բախո Մարտինյի մեջ, որն էլ իր հերթին մտնում է Արագոն ինքնավար համայնքի մեջ։ Համայնքը մտնում է Կուենկաս-Միներաս շրջանի կազմի մեջ։ Տարածքը՝ 165.4 կմ2։ Բնակչությունը՝ 1899 (2010)։ Հեռավորությունը պրովինցիայի վարչական կենտրոնից՝ 171 կմ։
Քաղաքի հովանավորն է հանդիսանում սուրբ Բլաուլիոն։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Hijar.com
Foro de Híjar
Pertenece a la Comarca del Bajo Martín
Էսկի Թաշ

Էսկի Թաշ, հնավայր Կիլիկիայում, նրա լեռնային մասում, Կորկուն գետի հովտում, Մելեմենջի խան-իջևանից 12-15 կմ հեռավորության վրա։ Ղևոնդ Ալիշանը հնարավոր է համարում այն նույնացնելու Մոլևոն բերդի հետ։


== Ծանոթագրություններ ==
Շեֆերսայմ

Շեֆերսայմ (ֆր.՝ Schaeffersheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 801 մարդ, բնակչության խտությունը` 202.27 մարդ/կմ²։ Բնակավայրը զբաղեցնում է 3.96 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 20 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 535 աշխատունակ (15-64 տարեկան) բնակիչ, որոնցից ակտիվ էին 419-ը, իսկ ոչ ակտիվները` 116։ Ակտիվության ցուցանիշը կազմում է 78,3 %։ 419 աշխատունակ մարդկանցից աշխատել է 403 անձ (222 տղամարդ և 181 կին)։ Գործազուրկ են եղել 16 անձ (7 տղամարդ և 9 կին)։ 116 անաշխատունակներից 48-ը եղել են աշակերտներ կամ ուսանողներ, 42-ը` թոշակառուներ, իսկ 26-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խոլոստոնուր (Դուբովսկի շրջան)

Խոլոստոնուր (ռուս.՝ Холостонур), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Կոմիսարովսկի գյուղական համայնքի կազմի մեջ։
Պրիլուցկոե (գյուղ, Կալինովկայի շրջան)

Անվան այլ կիրառումների համար տե՛ս՝ ՊրիլուցկոեՊրիլուցկոե (ուկրաիներեն՝ Прилуцьке), գյուղ Ուկրաինայի Վիննիցայի մարզի Կալինովկայի շրջանում։ Հիմնադրվել է 1974 թվականին։
2001 թվականի տվյալներով Պրիլուցկոե գյուղում բնակվում էր 171 մարդ։ Բնակավայրը զբաղեցնում է 0,025 կմ² տարածք։ Բնակչության խտությունը կազմում էր 6840 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպեյկեր

Սպեյկեր, բացառիկ սպորտային մեքենաներ արտադրող նիդերլանդական ընկերություն։
Սպեյկեր ընկերությունը 2010 թվականի հունվարի 26-ին ամերիկյան Ջեներալ Մոթորս ընկերությունից գնել է շվեդական Saab Automobile AB ավտոմոբիլաշինական ընկերությունը, որ արդյունքում 2011 թվականին ստեղծվել է նոր անվանումով ընկերություն՝ «Swedish Automobile N.V»։


== Պատմություն ==

Ժամանակակից Spyker ընկերությունը ոչ մի պատմական կապ չունի 1926 թվականին սնանկացած նիդերլանդական ավտո-ավիաշինական «Spijker» ընկերության հետ (1903 թվականից՝ «Spyker»), բացի 1999 թվականին «Spyker» ապրանքանիշն օգտագործելու իրավունքի ձեռք բերումը, որով 1989-1925 թվականներին նիդերլանդական ընկերությունը թողարկեց թեթև մարդատար և բեռատար մեքենաներ։ 1915 թվականին ընկերությունը ներդրեց մի կարգախոս, որն օգտագործվում է մինչ օրս՝ «Nulla tenaci invia est via»։ Այն լատիներենից թարգմանաբար նշանակում է «Համառների համար չկան անհաղթահարելի ճանապարհներ»։ Առաջին համաշխարհային պատերազմի ժամանակ Spyker ընկերությունը միանալով Dutch Aircraft Factory N.V ընկերության հետ՝ սկսեց թողարկել նաև ավիացիոն սարքեր։ Այստեղից է, որ ընկերության տարբերանշանի վրա հայտնվեց օդային պտուտակը և ավտոմեքենայի անվադողը։
Վերածնված ընկերությունը հիմնվեց Վիկտոր Մյունլերի (Victor Muller) և Մարտին դե Բրյունի (Maarten de Bruijn) կողմից։ 2000 թվականի հունվարի 1-ից սկսած ընկերությունը թողարկում է սպորտային ավտոմեքնաներ (ինչպիսիք են՝ C8-ը և C8 Laviolette-ը)։ Նախկինում Spyker ընկերության կողմից ինքնաթիռների շարժիչներ արտադրելն իր անդրադարձն է ստացել նորաստեղծ մեքենաների դետալների, ինչպես նաև պատկերանիշի վրա։


== Մոդելներ շարք ==
Spyker 8
C8 Laviolette
C8 Spyder
C8 Spyder T (Turbo)
Spyker C8 Double 12 S (Langer Radstand)
Spyker C8 Aileron
Spyker C12
Spyker B6 Venator


=== Կոնցեպտ-մեքենաներ ===
Spyker C12 Zagato
Spyker D12 Peking-to-Paris
Spyker C12 La Turbie


== Մենքենարի մրցավազք ==


=== Spyker F1 ===
2006 թվականի սեպտեմբերի 6-ին Spyker-ը 106.6 մլն ամերիկյան դոլարով ռուս գործարար Ալեքսանդր Շնեյդերից գնեց ռուսական «Միդլանդ» թիմը։
2007 թվականին թիմը վաճառվեց հնդիկ միլիարդատեր Վիջայ Մալյաին։


== Վաճառք ==


== Ծանոթագրություններ ==
(5667) Նախիմովսկայա

(5667) Նախիմովսկայա (անգլ.՝ Nakhimovskaya), աստերոիդ աստերոիդների հիմնական գոտում։ Հայտնաբերվել է 1983 թվականի օգոստոսի 16-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,276609 ա. մ., առավելագույնը մոտենում է 1,8469 ա. մ. հեռավորության վրա և հեռանում 2,7063 ա. մ.։ Արեգակի շուրջ մեկ ամբողջական պտույտ է կատարում 1254,67 երկրային օրվա ընթացքում, իր ուղեծրով շարժվելով միջինում 0,286927 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5667) Նախիմովսկայա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ոչ գծային համակարգ

Ոչ գծային համակարգ, համակարգ, որի հատկությունները կախված են դրանում ընթացող պրոցեսներից։ Այդպիսի համակարգերը նկարագրվում են ոչ գծային հավասարումներով։
Ոչ գծային են, օրինակ, մեխանիկական այն համակարգերը, որոնց մեջ մտնող մարմինների զանգվածները կախված են արագությունից, սեգնետաէլեկտրիկներ պարունակող էլեկտրական այն համակարգերը (շղթաները), որոնց դիէլեկտրիկ թափանցելիությունը կախված է էլեկտրական դաշտի լարվածությունից և այլն։ Գծային համակարգերից ոչ գծային համակարգեր տարբերվում են վերադրման սկզբունքի խախտումով (Հուկի օրենքի խախտումը մեխանիկական ոչ գծային համակարգերում, Օհմի օրենքի խախտումը էլեկտրական ոչ գծային համակարգերում և այլն)։
Այդ հանգամանքը խիստ բարդացնում է ոչ գծային համակարգերի վերլուծումը, քանի որ բացառում է արտաքին ազդեցությունների պատկերումը պարզ (տարրական) ազդեցությունների գումարի տեսքով։ Եթե արտաքին ազդեցության չափը չի սահմանափակվում, ապա իրական բոլոր համակարգերը վաղ թե ուշ դրսևորում են ոչ գծային հատկություններ։ Գծային մոտավորությունը հնարավոր է արտաքին ազդեցության փոփոխման սահմանափակ տիրույթում։
Ոչ գծային համակարգերի ամենակարևոր կիրառումը չմարող տատանումների գրգռումն է։ Մինչդեռ գծային համակարգերում չմարող տատանումներ սկզբունքորեն հնարավոր չեն՝ դրանք կամ մարում են, կամ անսահման աճում ի վերջո շարքից դուրս բերելով համակարգը։ Ռադիոէլեկտրոնիկայում ոչ գծային համակարգերի օգնությամբ իրականացնում են էլեկտրամագնիսական տատանումների կարևոր փոխակերպումները՝ մոդուլումը, դետեկտումը, սահմանափակումը, ուղղումը, կայունացումը։
Սուպրոտիվնոբալկովսկի գյուղական խորհուրդ (Նովոսանժարսկի շրջան)

Սուպրոտիվնոբալկովսկի գյուղական խորհուրդ  (ուկրաիներեն՝ Супротивнобалківська сільська рада), Ուկրաինայի Պոլտավայի մարզի Նովոսանժարսկի շրջանում։
2001 թվականի տվյալներով Սուպրոտիվնոբալկովսկի գյուղական խորհրդում բնակվում էր 563 մարդ։ Բնակավայրը զբաղեցնում է 30,29 կմ² տարածք։ Բնակչության խտությունը կազմում էր 18,59 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ծիթելմթա

Ծիթելմթա (վրաց.՝ წითელმთა), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 170 մետր բարձրության վրա՝ Նատանեբ գետի հովտում։


== Բնակչություն ==
Ըստ 2014 թվականի մարդահամարի տվյալների՝ գյուղի բնակչությունը կազմել է 591 մարդ։ Գյուղը բնակեցված է վրացիներով։
1828 թվականին գյուղն ունեցել է Սուրբ Գևորգ փայտաշեն եկեղեցի։
Այս գյուղում է ծնվել հեղափոխական Ալեքսանդր Երկոմաիշվիլին։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին. գյուղում գտնվում է հերթական կայարանը։
Ամենամոտ նավահանգիստը Փոթին է, իսկ ամենամոտ օդակայանը գտնվում է Բաթում քաղաքում։


== Ծանոթագրություններ ==
Ճրեբալո

Ճրեբալո (վրաց.՝ ჭრებალო), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։


== Դիրք ==
Գտնվում է ծովի մակարդակից 530 մետր բարձրության վրա։ Շրջկենտրոն Ամբրոլաուրից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 284 մարդ։


== Ծանոթագրություններ ==
Ներսես Մոկացի

Ներսես Մոկացի նաև Ներսես Վանեցի, Ներսես Բեղլու (մոտ 1575, գյուղ Հասկնջավ (Վանի նահանգի Մոկսի գավառ) - 1625, Վանա լճի Լիմ կղզի), բանաստեղծ, կրթական-լուսավորական գործիչ, փիլիսոփա։


== Կենսագրություն ==
Կրթություն է ստացել հորեղբոր՝ Հայրապետ վարդապետի մոտ, այնուհետև աշակերտել է Բարսեղ Աղբակեցուն։ Ներսես Մոկացու գործունեությունը կապված է Բաղեշի Ամրդոլու վանքի Հարանց անապատի և Լիմ անապատի ու իր հիմնադրած դպրոցի (1622) հետ։
Ներսես Մոկացու փիլիսոփայական հայացքները դրսևորվել են «Վիճաբանութիւն երկնի եւ երկրի» այլաբան, բանաստեղծության մեջ։ Հոգու և մարմնի փոխհարաբերության հարցում գերադասությունը տալիս է մարմնին, երկնքի և երկրի հակադրության հարցում՝ երկրին։
Ներսես Մոկացու գործունեությունը կապված է Բաղեշի Ամրդոլու վանքի, Սյունյաց Մեծ անապատի և Լիմ կղզու միաբանության հետ, որի հիմնադիրն է (1622) ինքը։ Ավանդել է արտաքին գիտություններ։ Ներսես Մոկացու ստեղծագործությունը կարելի է բաժանել 3 խմբի՝ պատմական, հոգու և մարմնի փոխհարաբերության, ավանդական-առասպելական։ Պատմական երկերում հեղինակը հաղորդում է այնպիսի փաստեր, որոնք չկան այլ աղբյուրներում։ Այդպիսին է «Օրհնեալ Տեր Յիսուս փրկիչ» տողով սկսվող ներբողը նվիրված է Հարանց անապատի հիմնադրմանը։ Մի այլ գրվածքում պատկերել է Անդրեաս քահանայի նահատակությունը՝ Շահ Աբբասի հրամանով (1617)։ «Ի հոլովել ժամանակին» տողով սկսվող ողբում նկարագրել է Սալահ ադ Դինի կողմից Երուսաղեմի գրավումը (1187)։ Ներսես Մոկացու փիլիսոփայական հայացքները դրսեորվել են «Վիճաբանություն երկնի և երկրի» այլաբանական բանաստեղծության մեջ։ Հոգու և մարմնի պայքարի հարցում նա համարձակորեն առավելությունը տալիս է մարմնին, երկնքի և երկրի հակադրության հարցում՝ երկրին։


== Երկեր ==
Բանաստեղծություններ, Երևան, 1975, 208 էջ։
Բանաստեղծություններ, Երևան, 1985, 165 էջ։


== Գրականություն ==
Ալիշան Ղ․, Հայապատում, Վենետիկ, 1901։
Ակինյան Ն․, Բաղեշի դպրոցը, Վիեննա, 1952։
Մնացականյան Ա․, Հայկական միջնադարյան ժողովրդական երգեր, Երևան, 1956։
Խաչատրյան Պ․, Հայ միջնա դարյան պատմական ոդբեր, Երևան, 1969։
Լևո, Երկ․ ժող․, հ․ 3, գիրք Ա Երևան, 1969։
Աբևղյան Մ․, Երկ․, հ․ 7, Երևան, 1975։


== Տես նաև ==
Լիմի գրչության կենտրոն


== Ծանոթագրություններ ==
Գուրամ Դոլենջաշվիլի

Գուրամ Դոլենջաշվիլի (վրաց.՝ გურამ დოლენჯაშვილი, մարտի 9, 1943(1943-03-09), Քութայիս, Վրացական ԽՍՀ, ԽՍՀՄ), սովետ և վրացի նկարիչ, գծագրող։ Վրաստանի վաստակով նկարիչ։ Ռուսաստանի գեղարվեստի ակադեմիայի պատվավոր ակադեմիկոս։


== Կենսագրություն ==
1968 թվականին ավարտել է Թբիլիսիի գեղարվեստի ակադեմիայի գրաֆիկայի արվեստ բաժինը։ Սովորել է վարպետ Լադո Գրիգոլիայի մոտ։ Նա նկարակալի հետ միասին եղել է Կամչատկայում, Չուկոտկայում, Սախալինում, Սախա-Յակուտիայի Հանրապետությունում, Դաղստանում։
Համամիութենական, հանրապետական, մարզային, անձնական և միջազգային ցուցահանդեսների անդամ է, որոնք անցկացվել են Ավստրալիայում, Ավստրիայում, Անգլիայում, Արգենտինայում, Բելգիայում, Բուլղարիայում, Հունգարիայում, Վիետնամում, Արևելյան Գերմանիայում, Հնդկաստանում, Իրաքում, Կիպրոսում, Կուբայում, Մեքսիկայում, Մոնղոլիայում, Նիդեռլանդներում, Նիկարագուայում, Լեհաստանում, Ռումինիայում, ԱՄՆ-ում, Գերմանիայում, Ֆրանսիայում, Չեխոսլովակիայում, Շվեդիայում, Շվեյցարիայում, Հարավսլավիայում, Ճապոնիայում։
1990-ական թվականներին Գուրամը ստիպված եղավ թողնել Քութայիսը և գնալ Մոսկվա։


== Ծանոթագրություններ ==


== Արտաքին հղումներ ==
Պատկերասրահ
Գուրամ Դոլենջաշվիլիի ձեռքին պատկանող նկարները Archived 2010-02-11 at the Wayback Machine.
Սալնիցա (գյուղ, Խմելնիկի շրջան)

Սալնիցա (ուկրաիներեն՝ Сальниця), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 17-րդ դարում։
2001 թվականի տվյալներով Սալնիցա գյուղում բնակվում էր 2 497 մարդ։ Բնակավայրը զբաղեցնում է 6,6 կմ² տարածք։ Բնակչության խտությունը կազմում էր 378,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հառգլա

Հառգլա (էստ․՝ Hargla), գյուղ Էստոնիայի Վալգամաա նահանգի Տահևա շրջանում։
2011 թվականի տվյալներով գյուղում բնակվում էր 169 մարդ։

		
		
		


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բրիգեյ

Բրիգեյ (ֆր.՝ Brigueuil), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 1055 մարդ, բնակչության խտությունը` 22.41 մարդ/կմ²։ Բնակավայրը զբաղեցնում է 47.07 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ հարավ, Պուատիե քաղաքից` 85 կմ հարավ-արևելք, Անգուլեմ քաղաքից` 65 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 643 աշխատունակ (15-64 տարեկան) բնակիչ, որոնցից ակտիվ էին 476-ը, իսկ ոչ ակտիվները` 167։ Ակտիվության ցուցանիշը կազմում է 74,0 %։ 476 աշխատունակ մարդկանցից աշխատել է 442 անձ (239 տղամարդ և 203 կին)։ Գործազուրկ են եղել 34 անձ (15 տղամարդ և 19 կին)։ 167 անաշխատունակներից 33-ը եղել են աշակերտներ կամ ուսանողներ, 84-ը` թոշակառուներ, իսկ 50-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռամալես դե լա Վիկտորիա

Ռամալես դե լա Վիկտորիա կամ պարզապես Ռամալես (իսպ.՝ Ramales de la Victoria), շրջան Իսպանիայի Թագավորության ծայր հյուսիսում՝ Կանտաբրիայի ինքնավար մարզում։
Գտնվում է ծովի մակարդակից 84 մետր բարձրության վրա և զբաղեցնում է 32.97 կմ² տարածք։ Ըստ 2008 թվականի մարդահամարի տվյալների՝ Ռամալես դե լա Վիկտորիայի բնակչությունը կազմում է 2,489 մարդ։
Պաշտոնական լեզուն իսպաներենն է։
Շրջանի տարածքում գտնվում է պալեոլիթի ժամանակաշրջանից պահպանված Էլ Միրոն քարանձավը (16 հազար տարի առաջ)։


== Ծանոթագրություններ ==


== Արտաքին հղումներ ==
Պաշտոնական կայք
PR-S.22 Ռամալես դե լա Վիկտորիայի մասին Archived 2007-12-27 at the Wayback Machine.
Լեոն Լեենհոֆի դիմանկարը

«Լեոն Լեենհոֆի դիմանկարը» (ֆր.՝ Jeune garçon pelant une poire, անգլ.՝ Young Boy Peeling a Pear), ֆրանսիացի գեղանկարիչ, իմպրեսիոնիզմի կարկառուն ներկայացուցիչ Էդուարդ Մանեի նկարներից։ Այս ստեղծագործությունը հեղինակը վրձնել է 1868 թվականին։ Յուղաներկով կտավի չափերն են 85 × 71 սմ։
Այսօր «Լեոն Լեենհոֆի դիմանկարը» ստեղծագործությունը պահպանվում և ցուցադրվում է Շվեդիայի ազգային թանգարանում (Ստոկհոլմ, Շվեդիա)։


== Նկարագիր ==
«Լեոն Լեենհոֆի դիմանկարը» ստեղծագործությունում Մանեն նկարել է սեղանի մոտ նստած պատանու։ Վերջինս տանձ է կեղևահանում։ Հեղինակը շատ ճիշտ ներկայացրել է պատանու անցումային տարիքը. արդեն իսկ երևում են հասունացման առաջին նշանները՝ նորաձև սանրվածք, փողկապ և չածիլած առաջին աղվամազեր։


== Պատմություն ==
Կտավը հեղինակը վրձնել է 1868 թվականին։ Այն գտնվել է Ֆրանսիայում աշխատող նկարիչ Անդերս Ցորնի (1860-1920) հավաքածուում։ Վերջինս 1896 թվականին «Լեոն Լեենհոֆի դիմանկարը» ստեղծագործությունը նվիրել է Շվեդիայի ազգային թանգարանին։


== Ծանոթագրություններ ==


== Արտաքին հղումներ ==
Young Man Peeling a Pear(անգլ.)
Young Boy Peeling a Pear(չաշխատող հղում)
«Լեոն Լեենհոֆի դիմանկարը»
Կուտանսուզ

Կուտանսուզ (ֆր.՝ Coutansouze), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Էբրյոյ կանտոնի կազմի մեջ։ Հանդիսանում է Մոնլյուսոն շրջանը։
Համայնքի INSEE կոդ՝ 03030։


== Բնակչություն ==
Համայնքի բնակչությունը 2008 թվականին կազմում էր 130 մարդ։


== Տնտեսություն ==
2007 թվականի տվյալներով 63 աշխատունակ տարիքի մարդկանցից (15-64 տարեկան) 40-ը տնտեսապես ակտիվ էին, 23-ը անգործունակ (ակտիվության ցուցանիշը 63,5 %, 1999 թվականին եղել է՝ 62,5 %)։ 40 աշխատունակ բնակիչներից 37-ը աշխատում էին (19 տղամարդ և 18 կին), անաշխատանք էին 3-ը (1 տղամարդ և 2 կին)։ 23 անգործունակ մարդկանցից 6-ը աշակերտներ կամ ուսանողներ են, 8-ը թոշակառու, 9-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կուտանսուզ» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-23 
«Կուտանսուզ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Բուլեշի

Բուլեշի (վրաց.՝ ბულეში), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1120 մետր բարձրության վրա։ Շրջկենտրոն Լենտեխիից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 4 մարդ։


== Ծանոթագրություններ ==
Թամար Հարությունյան

Թամար Վահանի Հարությունյան (նոյեմբերի 3, 1951(1951-11-03), Գորիս, Հայկական ԽՍՀ, ԽՍՀՄ), հայ թերապևտ, անդրձայնային հետազոտության բժիշկ։ Բժշկական ծառայության պահեստի ավագ լեյտենանտ (1982 թվական)։


== Կենսագրություն ==
Ավարտել է Երևանի պետական բժշկական ինստիտուտը (1976 թվական), վերապատրաստվել Երևանի ախտորոշիչ կենտրոնում (1989 թվական)։ 1976-2001 թվականներին աշխատել է Ապարանի շրջանային կենտրոնական, «էրեբունի» կլինիկական հիվանդանոցներում, Երևանի ախտորոշիչ կենտրոնում, 1996-2001 թվականներին Եմենի Հանրապետությունում, 2001 թվականից՝ «Արմենիա» ախտորոշիչ կենտրոնում։


== Ծանոթագրություններ ==
Սամվել Ավետիսյան (գործարար)

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Սամվել Ռաֆիկի Ավետիսյան (մարտի 8, 1960(1960-03-08), Երևան, Հայկական ԽՍՀ, ԽՍՀՄ), հայ մանկավարժ։


== Կենսագրություն ==
Ծնվել է 1960 թ. մարտի 8-ին Երևանում։
1983 թ. ավարտել է ֆիզիկական կուլտուրայի հայկական պետական ինստիտուտը։ 
1983-1984 թթ. Վարդենիսի ֆուտբոլի մասնագիտացված դպրոցում աշխատել է մարզիչ, 1984-1991 թթ. Երևանի թիվ 11 միջնակարգ դպրոցում՝ ֆիզկուլտուրայի ուսուցիչ։ 1991-1999 թթ. եղել է «Ռաֆայել» առևտրաարտադրական կոոպերատիվի նախագահ։
1999 թ. հուլիսի 6-ին ՀՀ Ազգային Ժողովի պատգամավոր է ընտրվել թիվ 15 ընտրատարածքից։ Ազգային Ժողովի գիտության, կրթության, մշակույթի և երիտասարդության հարցերի մշտական հանձնաժողովի անդամ։ Խմբակցություններում եւ պատգամավորական խմբերում ընդգրկված չի եղել, 2001 թ. ապրիլից՝ «Ժողովրդական պատգամավոր» պատգամավորական խմբի անդամ։ Անկուսակցական։
Ամուսնացած է, ունի երկու երեխա։


== Ծանոթագրություններ ==
Պֆեֆենհաուզեն

Պֆեֆենհաուզեն  (գերմ.՝ Pfeffenhausen), կոմունա Գերմանիայում, Բավարիա համայնքում։
Գտնվում է Ստորին Բավարիա վարչական շրջանի ենթակայության ներքո։ Կոմունան գտնվում է Լանդսհուտ շրջանում։ Բնակչությունը կազմում է 4732 մարդ (2010 թվականի դեկտեմբերի 31-ի տվյալներով)։ Տարածքը՝ 71.79 կմ²։ Պաշտոնական կոդը՝ 09 2 74 172։


== Ծանոթագրություններ ==


== Արտաքին հղումներ ==
Պաշտոնական էջ
Got to Be There

Got to Be There-ը Մայքլ Ջեքսոնի առաջին սոլո ստուդիական ալբոմն էր, որը թողարկել է Motown Records-ը 1972 թվականի հունվարի 24-ին։ Այն ներառում է նույնանուն երգը, որը թողարկվել է 1971 թվականի հոկտեմբերի 7-ին իբրև Մայքլի առաջին սոլո սինգլ։ Ալբոմը աշխարհում վաճառվել է ավելի քան 5 միլիոն օրինակով։ 2009 թվականին ալբոմը վերաթողարկվել է 3 սկավառականի հավաքածուի տեսքով, Hello World: The Motown Solo Collection անվանումով։


== Տեղեկություններ ալբոմի մասին ==
Ալբոմը գրավել է Billboard 200-ի 14-րդ տեղը և US R&B album chart-ի 3-րդ տեղը։
'Rolling Stone (12/7/72, էջ.68) - "...քաղցր հուզիչ ձայնով...անմեղ և պրոֆեսիոնալ...հետաքրքիր և անգերազանցելի.."


== Երգացանկ ==


== Աղբյուրներ ==
Հովսեփ Կարապետյան

Հովսեփ Ղազարի (երբեմն Նազարի) Կարապետյան (1892 ապրիլի 10, գ. Սաիդ-Ավար, Պարսկաստան – 1948 ապրիլի 2, Լենինգրադ (այժմ Սանկտ Պետերբուրգ), ԽՍՀՄ), հայ բոլշևիկ հեղափոխական, ֆիզիոթերապևտ ԽՄԿԿ անդամ (1917)։
Հեղափոխական ընդհատակյա աշխատանք է կատարել Պետրոգրադի (այժմ՝ Սանկտ Պետերբուրգ) հացթուխների միությունում՝ Յուսուֆ ծածկանունով։ Ընտրվել է Պետրոգրադի բանվորների ու զինվորների դեպուտատների սովետի անդամ։ Մասնակցել է Պետրոգրադի պաշտպանությանը, եղել Բաշկիրյան դիվիզիայի կոմիսար, 1926 թվականին ավարտել է Լենինգրադի առաջին բժշկական ինստիտուտը, 1930 թվականին նշանակվել ֆիզիոթերապիայի ինստիտուտի տնօրեն, 1935 թվականին՝ Լենինգրադի առաջին բժշկական ինստիտուտի ֆիզիոթերապիայի ամբիոնի վարիչ։ 1944 թվականից մինչև կյանքի վերջը եղել է Իվան Պավլովի անվան ֆիզիոլոգիայի ինստիտուտի փոխտնօրեն, աշխտելով ակադեմիկոս Լևոն Օրբելիի հետ։ Եղել է ԽՍՀՄ ֆիզիոլոգների ընկերության անդամ։ Գիտական աշխատանքները նվիրված են ֆիզիոլոգիայի և ֆիզիոթերապիայի հարցերին։


== Ծանոթագրություններ ==
Ալ-Մալիհայի շրջան

Ալ-Մալիհայի շրջան (արաբ․՝ ناحية المليحة‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ռիֆ Դիմաշկի գավառի վեց շրջաններից մեկը։
Վարչական կենտրոնն Բաբբիլա քաղաքն է։ 2004 թվականի տվյալներով բնակչությունը կազմել է 56,652 մարդ։ Քաղաքն ու շրջակա ավանները կազմում են 74.51 քառ. կմ տարածք։


== Ծանոթագրություններ ==
Միրյամ Վայկսելբրաուն

Միրյամ Վայկսելբրաուն (գերմ.՝ Mirjam Weichselbraun, սեպտեմբերի 27, 1981(1981-09-27), Ինսբրուք, Ավստրիա), ավստրիացի հաղորդավարուհի և դերասանուհի։
Առավել հայտնի է դարձել 2015 թվականին Ավստրիայում կայացած «Եվրատեսիլ» երգի մրցույթի հաղորդավարը լինելով։


== Կենսագրություն ==
Ծնվել է 1981 թվականի սեպտեմբերի 27-ին, Ինսբրուքում։
Մեդիաարդյունաբերությունում սկսել է աշխատել 1998 թվականին Antenne Tirol ռադիոկայանի ավստրիական տարածաշրջանային խմբագրությունում։ Առաջին ճանաչմանն արժանացել է BRAVO հանդեսի «Girl 2000» ընտրության ժամանակ։ Հետագայում Tirol TV տարածաշրջանային ռադիոընկերությունում և Das Magazin մշակութային ծրագրի կարճաժամկետ աշխատանքներից հետո նա 2001 թվականին տեղափոխվել է նոր հիմնված VIVA Plus հեռուստակայան, որտեղ ութ ամիս մասնակցել է «Cologne Day» ծրագրին։ Դրանից հետո Միրյամը տեղափոխվել է Մյունխենի MTV Germany, ապա Բեռլին, որտեղ եղել է Select MTV (մինչև 2005 թվականի հունվար) և TRL (մինչև 2007 թվականի ապրիլ) ծրագրերի դեմքը։
Այդ շրջանում միաժամանակ աշխատել է նաև ZDF-ի «Wetten, dass..?» հեռուստաշոուում (2003 թվականից) և ORF-ի «Expedition Österreich» և «Dancing Stars» շոուներում (2004 թվականից)։ Վերջինիս մասնակցելու համար արժանացել է «Romy» մրցանակին։
2006 թվականին Միրյամ Վայկսելբրաունը Գերմանիայում եղել է RTL Television-ի «Dancing on Ice» շոուի հաղորդավարը, ինչպես նաև աշխատել է «Life Ball» (2007), «Kiddy Contest» (2007 և 2008) ծրագրերում։ 2010 թվականին մասնակցել է Sat.1-ի «Die Hit-Giganten» շարքի երեք ծրագրերի։
Հաղորդավարի իր աշխատանքին ի հավելում՝ Միրյամ Վայկսելբրաունը դեր է հնչյունավորել Յան Դրիեսի «Letzte Tage, jetzt» աուդիո դրամայում։ 2007 թվականից սկսել է նկարահանվել գեղարվեստական և հեռուստատեսային ֆիլմերում, ինչպես նաև մասնակցել է մյուզիքլների։ 2012 թվականի սեպտեմբերից մինչև 2014 թվականի մարտը Sky Deutschland-ում նա եղել է Հարալդ Շմիդտի շոուի օգնականը։ Հետագայում շարունակել է աշխատել որպես հաղորդավարուհի և նկարահանվել է ֆիլմերում։
2015 թվականին նա եղել է VOX հեռուստաալիքի «Grill den Henssler» խոհարարական շոուի մասնակից (հյուր)։
Միրյամ Վայկսելբրաունը արժանացել է մի շարք մրցանակների, ներառյալ 2015 թվականի «Տարվա տիրոլուհի» կոչումը։


=== Անձնական կյանք ===

Միրյամն ունի երկվորյակ քույր՝ Մելանին, նրանք վերցրել են տարբեր ազգանուններ, Միրյամը՝ մոր Վայկսելբրաուն ազգանունը, Մելանին՝ հոր Բինդեր ազգանունը։
Երկու տարի տևած հարաբերություններից հետո Միրյամը բաժանվել է երաժիշտ Մարկեից (Marcus Nigsch)։ Նա նաև հանդիպել է Sat.1-Frühstücksfernsehen-ի հեռուսահաղորդավար Յան Հանի հետ, սակայն չորս տարի անց զույգը բաժանվել է։
2013 թվականից Միրյամ Վայկսելբրաունը հարաբերությունների մեջ է ամերիկացի երգչուհի Լանա Դել Ռեյի մենեջեր Բեն Մոուսոնի (Ben Mawson) հետ, որից 2013 թվականի սեպտեմբերի 28-ին ունեցել է դուստր։ Նրանք ապրում են Ինսլիգթոնում, Լոնդոն։ Ներկայումս զույգն սպասում է երկրորդ երեխային։


== Ծանոթագրություններ ==


== Արտաքին հղումներ ==
Պաշտոնական կայք
Էջը ORF կայքում
Mirjam Weichselbraun Internet Movie Database կայքում
Մթնաձոր (գետ, Տավուշի մարզ)

Անվան այլ կիրառումների համար տե՛ս՝ Մթնաձոր (այլ կիրառումներ)Մթնաձոր, Աղրիչայ, գետ Հայաստանի Տավուշի մարզում։ Սկիզբ է առնում Գուգարաց լեռների Կռմռուտ գագաթի արևելյան լանջերից և Լուսաձոր գյուղից հարավ–արևելք ձախից միանում Աղստև գետին։ Երկարությունը 14 կմ է։


== Ծանոթագրություններ ==
Նիդերլանդների զինանշան

Նիդերլանդների զինանշան, Նիդերլանդների թագավորության Մեծ Գերբը (հոլ.՝ Grote Rijkswapen), միապետի անձնական զինանշան (այժմ թագավոր Վիլեմ Ալեքսանդրինն է)։
Նիդերլանդների կառավարությունը օգտագործում է ավելի փոքր տարբերակը, առանց ծածկոցի կամ վրանի, կամ նույնիսկ միայն վահանը և պսակը։ Զինանշանի տարրերը ամրագրվել են ըստ 1907 թվականի հուլիսի 10-ի Վիլհեմինա թագուհու հրամանագրի և հետագայում հաստատվել են թագուհի Յուլիանայի 1980 թվականի ապրիլի 23-ի հրամանագրի համաձայն։


== Զինանշանի նկարագրություն ==

Զինանշանի կապույտի վրա կան ոսկե ժապավեններ են և առյուծ` կարմիր ճանկերով և լեզվով, որն իր աջ թաթի մեջ պահում է արծաթե սուրը՝ ոսկե բռնակով, իսկ ձախում՝ յոթ արծաթյա նետեր, որոնք խորհրդանշում էին Ուտրեխտի միության յոթ գավառները։ Վահանը պսակված է Նիդերլանդների արքայական թագով, որը պահում են երկու ոսկե առյուծներ՝ կարմիր ճանկերով և լեզուներով։ Նրանք կանգնած են կապույտ ժապավենի ծայրերին, որի վրա ոսկե տառերով գրված է Je Maintiendrai (միջնադարյան ֆրանսերենով, բառացիորեն « Ես կանգնած եմ», «Ես կպահպանեմ»)։
Թագավորական հրամանագրում նշվում է, որ արական սեռի իրավահաջորդները կարող են փոխարինել վահանի արքայական թագը Նասսաու տան սաղավարտով։


== Զինանշանի պատմություն ==
Ներկայիս զինանշանի տարբերակը կիրառվել է 1907 թվականից, սակայն մի փոքր տարբերվում է 1815 թվականին ընդունված տարբերակից։ Ներկայինից տարբերվում է նրանով, որ բոլոր առյուծները, ներառյալ վահանը պահողները, կրում էին արքայական թագ։ Թագավորական զինանշանն ընդունվել է Նիդերլանդների առաջին թագավոր Վիլհելմ I-ի կողմից 1815 թվականին, երբ նա Վիեննայի Կոնգրեսի որոշմամբ դարձավ  թագավոր։ Որպես թագավոր, նա ընդունեց զինանշանը, որում համադրված էին իր ընտանիքի զինանշանի և նախկին Միացյալ նահանգների հանրապետության գերբի տարրերը, որոնք գոյատևել են 1581 թվականից մինչև 1795 թվականը։
Իր ընտանեկան զինանշանից նա վերցրեց կապույտ գույնը, ոսկե ուղղանկյունները և Նասսաու տան ոսկե առյուծը։ Je Maintiendrai-ի կարգախոսը ներկայացնում է Օրանյան տոհմը, քանի որ այն պատկանում է Օրանսի արքայազններին։ Այս տարրերը պատկերված են նաև Վիլհելմ III Օրանացի թագավորի զինանշանի վրա, որը նաև Անգլիայի թագավորն էր (1689-1702)։ Միացյալ նահանգների հանրապետության զինանշանից Վիլհելմ I-ը վերցրեց առյուծը, թագը, սուրը և նետերը։ Վերջիններս խորհրդանշում էին յոթ գավառները, որոնցից էլ բաղկացած էր հանրապետությունը։ Սուրը նրանց ազատությունը պաշտպանելու վճռականությունն էր, իսկ կոմսական թագը՝ նրանց ինքնիշխանությունը։ Վիլհելմը փոխարինեց կոմսական թագը թագավորականով։ 1907 թվականին թագուհին Վիլհելմինան վերադարձավ կոմսական թագին։

		
		
		


== Նիդերլանդների նահանգների զինանշաններ ==

		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Rijkswapen en Koninklijk wapen Webpage on the High Council of Nobility's official website
Թխկի թաթարական

Թխկի թաթարական (լատ.՝ Acer tataricum), թխազգիների ընտանիքին պատկանող, 8-10 մ բարձրությամբ թուփ։


== Կենսաբանական նկարագիր ==
Լայն օվալաձև պսակով ծառ է կամ խոշոր թուփ՝ մինչև 8 մ բարձրությամբ, մուգ մոխրագույն, հարթ կեղևով ։ Տերևները ձվաձև են, վառ կարմրավուն, ունեն 5-10 սմ երկարություն։ Ծաղիկներն անշուք են, պտուղները թևանման են 3-4 սմ երկարության, ունեն կարմիր գունավորում, որի շնորհիվ ամռանը (հունիս-հուլիս) առաջացնում են ծաղկային իլուզիա և ինքնատիպ շուք են հաղորդում կանաչ տնկարկներին։ Հաջողությամբ բազմանում է սերմերով։ Թխկու այս տեսակը չորադիմացկուն է, ցրտադիմացկուն, ստվերատար, գազադիմացկուն, հողի նկատմամբ պահանջկոտ չէ։ Ընձյուղները կարմրադարչնագույն են, անկյունավոր։ Տերևներն ունեն 6-10 սմ երկարություն և 3-7 սմ լայնություն, ձվաձև են, որոշ չափով ձգված կամ կլորավուն, սովորաբար ամբողջաեզր, երբեմն՝ բլթակավոր, կրկնակի սղոցաեզր, վերևից մուգ կանաչ, ներքևից՝ ավելի բաց գույնի։ Ծաղիկները գտնվում են մազանման ծաղկակիրների վրա՝ հավաքված խիտ հուրաններում։ Բաժակաթերթիկները դեղնականաչ են, պսակաթերթիկները՝ սպիտակ։


== Տարածվածություն ==
Տարածված է Կովկասում (արևմտյան, Նախակովկաս, արևմտյան Չերքեզիա, Կոլխիդա), Եվրոպայում, Ղրիմում։


== Ծանոթագրություններ ==


== Գրականություն ==
Արծ.Ա.Գրիգորյան Գեղազարդ պարտիզագործություն
Չակ-չակի թանգարան

Չակ-չակի թանգարան, թանգարան Թաթարստանի Կազան քաղաքի հին թաթարական արվարձանում։ Գտնվում է  վաճառական Վաֆա Բիգաևի տանը, որը 19-րդ դարի ճարտարապետական հուշարձան է Կազանի Փարիզյան կոմունա 18 հասցեում։


== Պատմություն ==
Թանգարանը բացվել է 2014 թվականին թանգարանի հիմնադիրներ Դմիտրի Պոլոսինի և Սուլեյման Ռաուշանիի սեփական միջոցներով։
Թանգարանի էքսկուրսիաներն ընդգրկում են Կամա-վոլգյան Բուլղարիայից մինչև մեր օրեր, սակայն հատուկ ուշադրություն է հատկացվում 19-րդ դարի վերջի և 20-րդ դարի սկզբի ժամանակահատվածին, որը համեմատաբար լավ է նկարագրված ժամանակակիցների կողմից, հատկապես թաթար գիտնական-էնցիկլոպեդիստ Կայում Նասիրիի կողմից։
Թանգարանում վերստեղծված է 19-րդ դարի վերջի և 20-րդ դարի սկզբի թաթարական ունևոր տան կենցաղը, որը ստեղծվել է Կազանի թաթարական տների բնօրինակ լուսանկարներով և կենցաղային օգտագործված իրերի նմուշներով՝ ներքին կահավորանք, հագուստ, աշխատանքային գործիքներ։ Թանգարանի առանձնահատկությունն այն է, որ գրեթե ամեն ինչ կարելի է շոշափել և փորձարկել։
Թանգարանի մասն է կազմում խանութը, որտեղ կարելի է համտեսել և գնել չակ-չակ, բաուրսակ և 19-րդ դարի ևս մեկ այլ ուտեստ, որը վերաստեղծվում է ըստ հին բաղադրատոմսի։


== Պարգևներ ==
Թաթարստանի զբոսաշրջության կոմիտեի կողմից անցկացվող «Զբոսաշրջություն 21-րդ դար» 14-րդ հանրապետական մրցույթում Չակ-չակի թանգարանը «Տարվա բացահայտում-2014» անվանակարգում ճանաչվել է հաղթող
«Ժամանց» անվանակարգում 2014 թվականին արժանացել է Kids-friendly Business Award մրցանակի
«Զբոսաշրջային հուշանվեր-2015» համառուսական մրցույթում արժանացել է  1-ին տեղ մրցանակի (ուտելիք)


== Այցելությունների վարկանիշ և առաջարկություններ ==
National Geographic-ը  կազմել է «համեղ քարտեզ»` ներկայացնելով երկրի գաստրոնոմիական ժառանգությունը 5 հիմնական վայրերից, այդ թվում նաև չակ-չակը Չակ չակի թանգարանից
Adme.ru հավաքվել է Ռուսաստանում 18 ամենահետաքրքիր թանգարանների հավաքածուն՝ Չակ-չակի թանգարանի մասին գրելով. «Սա զարմանալի վայր է, որտեղ դուք կարող եք սովորել թաթար ժողովրդի պատմությունն ու ավանդույթները, փորձել մի քանի տեսակի չակ-չակեր և բացահայտել ազգային թաթարական կերակուր պատրաստելու գաղտնիքը»
Ըստ «Аргументы и Факты» թերթի «Կազանի 14 վայրերի մեկը, որն արժե տեսնել»


== Ծանոթագրություններ ==
Դպրեվանք (Գյումրի)

Դպրեվանք, վանք Շիրակ գավառում։ Այն հանդիսանում է Կումայրիում կառուցված առաջին եկեղեցին, որն ըստ որոշ աղբյուրների կառուցվել է VII դարում։ Եղել է մշակույթի կենտրոն։
Վանքը գտնվել է բլրի վրա՝ ներկայիս «Ալեքսանդրապոլ» ամրոցի տարածքում։
Դպրեվանքում է կրթություն ստացել Անանիա Շիրակացին։


== Պատմություն ==
Հիշատակվում է VII դարում, կապված Բարսեղ Ճոնի անվան հետ, որն այդ ժամանակ եղել է Դպրեվանքի վանահայրը։ Ենթադրվում է, որ Դպրեվանքը համապատասխանում է Շիրակ գավառի Կարմիր վանքին, որի եկեղեցին խաչաձև գմբեթավոր, չորս ավանդատներով կառուցվածք է։ Դպրեվանքի պատմության նշանավոր փուլերից է եղել X դարը, երբ Բյուզանդիայում հալածված հայ վանականները այստեղ ստեղծեցին խոշոր միաբանություն։
Եկեղեցին հիմնովին վերակառուցվել է 935 թ.-ին՝ Աբաս Բագրատունի թագավորի ջանքերով, Բյուզանդիայից հալածված հայ հոգևորականների մասնակցությամբ։
Եկեղեցին կանգուն է մնացել մինչև 1837 թ.-ը, երբ սկսվեց կառուցվել «Ալեքսանդրապոլ» ամրոցը։ Դպրեվանքն ընկավ Ալեքսանդրապոլ ամրոցի տարածքի մեջ։ Զինվորական իշխանության հրամանով այն վերջնականապես քանդեցին 1852 թ.-ին և նրա փոխարեն կառուցեցին զինապահեստ։
Դպրեվանքում է պահվել Աստվածածնի նշանավոր խաչը, որով բուժվել է Վրաց թագավոր Դեմետրե I-ի (1125–56) կինը, այնուհետև Ս. Խաչը տեղափոխել են Վրաստանի Վարձիա վանքը։


== Շինության արտաքին տեսքը ==
Աղբյուրների համաձայն եկեղեցին կառուցված է եղել սև քարերից և նման է եղել Կարսի Առաքելոց եկեղեցուն։ Ոմանց կարծիքի համաձայն եկեղեցին համապատասխանում է Շիրակի գավառի կարմիր վանքին, որը խաչաձև, գմբեթավոր, չորս ավանդատներով կառուցվածք է։


== Տես նաև ==
Գյումրիի պատմության և մշակույթի անշարժ հուշարձանների ցանկ


== Աղբյուրներ ==
Ստեփանոս Տարոնեցի Ասողիկ, Տիեզերական պատմություն, Ե., 2000
Վարդան Արևելցի, Տիեզերական պատմություն, Ե., 2001
Էփրիկյան Ս., Պատկերազարդ բնաշխարհիկ բառարան, հ. 1, Վնտ., 1903–05
Ատրպետ Ս., Դպրեվանք, ՀԱ, 1913, դ 10
Thierry N. et M., A propos de quelques monuments chrétiens du vilayet de Kars (Turquie), “Revue des études arméniennes”, t. 8, P., 1971
Cuneo P., Architettura armena dal quarto al diciannovesimo secolo, Roma, 1988


== Ծանոթագրություններ ==
Պարիր, պարիր

«Պարի՛ր, պարի՛ր» (անգլ.՝ Dance, Dance, հինդի՝ डांस डांस), հնդկական երաժշտական ֆիլմ՝ նկարահանված 1987 թվականին։ Ռեժիսորն է Բաբբար Սուբխաշը։ Գլխավոր դերում հանդես է գալիս Միթհուն Չակրաբորտին։ Նկարահանվել է Բոլիվուդում։


== Սյուժե ==
Շիամն ու Սիտան, որոնք Ռադխայի ու Ռամուի ծնողներն են, արտիստներ են։ Ընտանիքը չքավոր է և հանուն գումարի նրանք ստիպված են մեկնել ուրիշ քաղաք՝ Ջալպաիգուրի հյուրախաղերի։ Արդյունքում հիվանդ որդին մնաց ավագ դստեր խնամակալության հույսին։
Համերգի ավարտից հետո պարոն Սինգհը, որի համար բոլոր արտիստները մարմնավաճառ են, հրամայում է պայթեցնել ամբողջ խումբը։ Իսկ գեղեցկուհի Սիտային բռնի ուժով դարձնում է իր հարճը։ Միայն տարիներ անց է վերջինիս հաջողվում փախչել Սինգհի պալատից։
Ռադխան ու Ռամուն հայտնվում են փողոցում։ Նրանք հանապազօրյա հացը վաստակում են երգելով ու պարելով։ Մի քանի տարի անց հաղթում են մրցույթներից մեկի ժամանակ և ստեղծում «Սուպերպարող» խումբը։ Այսպիսով նրանք դառնում են հայտնի։ Ռամուն, ում լրագրողները կնքել էին Ռոմեո անվամբ, դառնում է իսկական աստղ։ Ռադխան էլ ամուսնանում է այդ խմբի անդամներից մեկի՝ Ռեշամի հետ։
Պարոն Սինգհը ինչ գնով էլ լինի, ձգտում է ոչնչացնել արտիստին. նա կռիվ է գցում Ռադխայի ու ամուսնու միջև։ Վերջինս սկսում է ծեծել, բռնության ենթարկել և ստորացնել կնոջը։ Այդ ամենը ի վերջո հանգեցնում է կնոջ մահվանը։
Ռամուն կորցնում է կյանքի նկատմամբ հետաքրքրությունը, դառնում է ամեն ինչի նկատմամբ անտարբեր։ Նույնիսկ նրա բեմական ընկերներից մեկը՝ Ջանիտան, որը սիրահարված էր նրան, փորձում է կյանք վերադարձնել տղային։ Սակայն Ռամուին ընկճախտից հանելու բոլոր փորձերն ապարդյուն են։ Սակայն Ռադխայի անունով նրան հաջողվում է հասնել ուզածին։ Ջալպաիգուրիի ճանապարհին, որտեղ պետք է կայանար հերթական համերգը, Ջանիտան ենթարկվում է պարոն Սինգհի մարդկանց հարձակմանը։ Սակայն նրան փրկում է սպիտակ սարի հագած մի կին։ Գալով Ջալպաիգուրի Ռոմեոն իմանում է Ջանիտային փրկած կնոջ մասին։ Մայր ու որդի գտնում են միմյանց։ Մայրը պատմում է, թե ինչ է կատարվել իրականում շատ տարիներ առաջ։ Համերգի ժամանակ Ռեշամը իր կյանքով է վարձահատույց լինում Ռոմեոյին՝ փրկելով նրան Սինգհի փամփուշտից. նա մարմնով ծածկում է Ռոմեոյին։
Ռոմեոն վրեժ է լուծում Սինգհից մոր պատվի և հոր մահվան համար։


== Դերերում ==


== Հետաքրքիր փաստեր ==
Ֆիլմի մի շարք դրվագներում հնչող երգը շատ նման է «Brother Louie» երգին, որը կատարել է «Modern Talking» խումբը։ Իսկ մի հատվածում նմանություն է դիտվում Լորա Բրենիգանի «Self Control» երգի հետ։
Սիտայի փախուստի ժամանակ հնչում է «Chariots of Fire» երաժշտությունը։
«Պարիր, պարիր» ֆիլմը ԽՍՀՄ-ում անվանում էին «Դիսկո պարողը 2»։ Սակայն «Դիսկո պարողը» այս ֆիլմի հետ ոչ մի ընդհանրական կապ չունի և առավել ևս, չի համարվում նրա շարունակությունը։


== Ծանոթագրություններ ==


== Արտաքին հղումներ ==
«Պարիր, պարիր»(անգլ.) ֆիլմը Internet Movie Database կայքում
Միխալիցի (գյուղ, Պավլովսկի շրջան)

Միխալիցի (ռուս.՝ Михалицы), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մահտեսի խաչքար (Հռիփսիմե, Վաղարշապատ)

Մահտեսի խաչքար, գտնվում է Հայաստանի Արմավիրի մարզի Վաղարշապատ քաղաքի արևելյան մասում, Մեսրոպ Մաշտոց - Գրիգոր Նարեկացի փողոցների խաչմերուկ մոտ գտնվող Սուրբ Հռիփսիմե եկեղեցում, որն ընդգրկված է ՅՈւՆԵՍԿՕ-ի Համաշխարհային ժառանգության ցանկում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/17.9.10)։


== Տեղադրություն ==
Գտնվում է Սուրբ Հռիփսիմե եկեղեցու արևելյան կողմում՝ պարսպի մոտ։ Նախկինում գտնվել է Մայր Աթոռի ժառանգավորաց դպրոցում։


== Խաչքարի նկարագրություն ==
Հայտնաբերվել է 1896-1897 թվականներին Մայր Աթոռում ընթացող հին վեհարանի, տպարանի և ժառանգավորաց դպրոցի ավերակների մաքրման ժամանակ։ Խաչքարը հողմահարված է։


== Խաչքարի վիմական արձանագրություն ==
Խաչքարի քիվին միատող արձանագրություն, իսկ խաչքարի կանգնեցման մասին արձանագրությունը փորագրված է խաչքարի ձախ կողմում.

ՍԲ ԽԱՉՍ ԲԱՐԷԽԱ[ՒՍ] … Մ[Ա]ՀՏԷ[ՍԻ]
ԹՎԻՆ ՌՃԽԱ. (1692)Համաձայն արձանագրության՝ խաչքարը նվիրված է Մահտեսին։ Հիմնախորանի վերին երկու կողմերում նշմարվում են եղծված գրեր։ Կանգնեցվել է 1692 թվականին։


== Տես նաև ==
Էջմիածնի Մայր Տաճար
Սուրբ Շողակաթ եկեղեցի
Սուրբ Հռիփսիմե եկեղեցի (Վաղարշապատ)


== Ծանոթագրություններ ==
Գավի (Ալեսանդրիա)

Գավի (իտալերեն՝ Gavi), կոմունա Իտալիայի Պիեմոնտ մարզի Ալեսանդրիա գավառում։ Բնակչությունը կազմում է 4578 մարդ (2008 թվականի տվյալներով)։ Բնակչության խտությունը՝ 90 մարդ/կմ²։ Տարածքը կազմում է 51 կմ²։ Փոստային ինդեքս՝ 15066։ Հեռախոսային կոդ՝ 0143։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0143 642712
Էլեկտրոնային փոստ։ commerciogavi@libero.it
Պաշտոնական կայք։ http://www.comune.gavi.al.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լինդա Նոխլին

Լինդա Նոխլին (անգլ.՝ Linda Nochlin, հունվարի 30, 1931(1931-01-30)[…], Բրուքլին, Նյու Յորք, Նյու Յորք, ԱՄՆ - հոկտեմբերի 29, 2017(2017-10-29)[…]), ամերիկացի արվեստի պատմաբան, պրոֆեսոր և գրող, ֆեմինիստական արվեստի ուսումնասիրության ոլորտի առաջատար մասնագետներից։


== Կենսագրություն ==
1951 թվականին Նոխլինը ստացել է Կոլումբիայի համալսարանի անգլերենի մագիստրոսի աստիճան, իսկ 1963 թվականին՝ Նյու Յորքի համալսարանի արվեստի գծով փիլիսոփայության դոկտորի աստիճան։
Լինդա Նոխլինը 156 աշխատանքի հեղինակ է, որոնք հավաքված են 12 լեզվով 280 հրատարակության մեջ․ դրանց թվում է հայտնի «Ինչու չկային մեծ կին նկարչուհիներ» հոդվածը։
Նոխլինը հրատարակել է 12 լեզվով 156 աշխատանք՝ ուսումնասիրելով ինչպես է սեռը ազդում արվեստի ընկալման վրա։ Բացի արվեստի ֆեմինիստական պատմությունից, նա հայտնի է ռեալիզմի թեմայով իր աշխատանքներով, հատկապես Գյուստավ Կուրբեի արվեստի գծով։
Լինդա Նոխլինը մահացել է 2017 թվականի հոկտեմբերի 29-ին 86 տարեկան հասակում։


== Կանայք արվեստում ==
Նոխլինը վերլուծում է արվեստի պատմությունը սահմանման և մերժման մեթոդաբանական նախատրամադրվածության միջոցով։ Իր ողջ մասնագիտական գործունեության ընթացքում նա նա եղել է այնպիսի մոտեցման ակտիվ կողմնակից, որտեղ «արվեստի պատմաբանները, հետազոտող աշխատանքները կենտրոնանում են իրենց իմաստի վրա և զգայունություն ունեն իրենց ֆեմինիստական ոգու նկատմամբ»։
1971 թվականին ArtNews ամսագիրը հրատարակել է Նոխլինի էսսեն, որը դարձել է արվեստի պատմության՝ որպես գիտության ամբողջական բաժնի սկիզբ։ «Ինչու չկային մեծ կին նկարչուհիներ» աշխատանքը ուսումնասիրել է այն բանի պատճառները, որ «մեծությունը» գեղարվեստական նվաճումներում միշտ վերապահված է եղել Միքելանջելոյի նման հանճարների համար։ Նոխլինը պնդում է, որ սոցիալական նախապաշարմունքները, որոնք ուղղված են արվեստով լրջորեն զբաղվող կանանց դեմ, արվեստի ակադեմիաներում կանանց կրթության սահմանափակումները և «այն ամբողջ ռոմանտիկ, էլիտար համակարգը, որը կենտրոնացած է անհատներին գովաբանելու և մենագրությունների տպագրության վրա, որի վրա հիմնված է արվեստի պատմաբանների մասնագիտությունը», սիստեմատիկորեն խոչընդոտում է մեծ կին նկարիչների երևան գալուն։
Իր հեղափոխական աշխատանքի 30-ամյա տարեդարձը Նոխլինը ներկայացրել է 2001 թվականին Փրինսթոնի համալսարանում կայացած համաժողովում։ Գիտաժողովի արդյունքում հրատարակված գիրքը ներառում է Նոխլինի «Ինչու չկային մեծ կին նկարչուհիներ։ Երեսուն տարի անց» էսսեն։ Այս համաժողովի շրջանակներում և արվեստի պատմաբանների գրքում նշվել են այնպիսի գործիչների նորարարական աշխատանքները, ինչպիսիք են Լուիզա Բուրժուան, Եվա Հեսը, Ֆրանչեսկա Վուդմանը, Քերրի Մեյ Վիմսը և Մոնա Խաթումը։


== Ծանոթագրություններ ==


== Արտաքին հղումներ ==
NYU: Linda Nochlin
D’Souza, Aruna. (2000). Self and History: A Tribute to Linda Nochlin. London: Thames & Hudson, 2000.
Nochlin, Linda. (1999). «Memoirs of an Ad Hoc Art Historian» in Representing Women. London: Thames & Hudson. ISBN 0-500-28098-3, ISBN 978-0-500-28098-0; OCLC 185808272
Աստերոիդների ցանկ (254701-254800)

Աստերոիդների ցանկ (254601-254700)  • Աստերոիդների ցանկ  • Աստերոիդների ցանկ (254801-254900)
 Աստերոիդների ցանկ (254601-254700)  • Աստերոիդների ցանկ  • Աստերոիդների ցանկ (254801-254900)
Ստեփան Գալստյան (այլ կիրառումներ)

Ստեփան Գալստյան անուն-ազգանունը կարող է վերաբերել հետևյալ անձանց.

Ստեփան Գալստյան, ռեժիսոր, մուլտիպլիկացիոն ֆիլմերի նկարիչ
Ստեփան Գալստյան, ռազմական գործիչ, ՀՀ ԶՈւ Գլխավոր շտաբի պետի տեղակալ, գեներալ-լեյտենանտ
Պոլինգ (այլ կիրառումներ)

Պոլինգ, կարող է վերաբերել՝

Պոլինգ - կոմունա Գերմանիայում, Բավարիա երկրամասում։ Ենթարկվում է Վերին Բավարիա երկրամասին։ Գտնվում է Իննեի Մյուլդորֆ շրջանում
Պոլինգ - կոմունա Գերմանիայի Բավարիա երկրամասում։ Ենթարկվում է Վերին Բավարիա շրջանին։ Մտնում է Վայլհայմ Շոնգաուի կազմի մեջ
Թոնի Շերիդան

Թոնի Շերիդան (անգլ.՝ Tony Sheridan, մայիսի 21, 1940(1940-05-21)[…], Նորիջ, Անգլիա, Միացյալ Թագավորություն - փետրվարի 16, 2013(2013-02-16)[…], Համբուրգ, Գերմանիա), անգլիական երգիչ և կիթառահար, վաղ ռոք-ն-ռոլլի կատարող, առավել հայտնի My Bonnie (1961) սինգլի շնորհիվ, որը ձայնագրել է դեռևս անհայտ The Beatles խմբի հետ։


== Կենսագրություն ==
Ծնվել է Նորֆոլք դքսությունում։ 15 տարեկանում ստեղծել է իր առաջին The Saints խումբը, իսկ մի քանի տարուց տեղափոխվել Լոնդոն, 1959 թ. դառնալով Vince Taylor and the Playboys հայտնի խմբի անդամ։ Այս խմբի հետ համագործակցում էին շատերը, այդ թվում՝ Ջոն Լեննոնը, Փոլ Մաքքարթնին, Ջորջ Հարրիսոնը և մյուս բիթլերը, ովքեր 1961 թ. նրա հետ ձայնագրեցին «My Bonnie», «When the Saints Go Marching In» և «Why (Can’t You Love Me Again)» երգերը։
«My Bonnie» (մյուս կողմում՝ «The Saints») սինգլը, թողարկված Tony Sheridan & the Beat Brothers անվամբ, ուներ 100 հազար տպաքանակ և մտավ գերմանական Top 5։ 1962 թ. Beatles-ի հետ կրկին հանդես է գալիս Համբուրգի Star Club ակումբում։
Շերիդանի Tony Sheridan Quartet խմբում նվագում էր մյուս բիթլը՝ Ռինգո Սթարը։ Նվագել է Վիետնամի ամերիկյան բազաներում, մազապուրծ եղել մահից։ 1968 թվականին կապիտան էր և քիչ էր հանդես գալիս բեմում։
1978 թ., երբ վերաբացվեց Star Clubը, Շերիդանն այնտեղ հանդես էր գալիս Էլվիս Փրեսլիի TCB Bandի հետ։
2002 թվականին Շերիդանը թողարկել է Vagabond ալբոմը, հիմնականում բաղկացած սեփական գործերից, ինչպես նաև «Skinny Minnie» հին հիթի նոր տարբերակից։ Կյանքի վերջին տարիներին բնակվում էր Համբուրգի մոտ։ Մահացել է 2013 թ. փետրվարի 16-ին, Համբուրգում։


=== Ալբոմներ ===
My Bonnie (с The Beat Brothers, 1961)


=== Սինգլներ ===
Ain’t She Sweet / If You Love Me Baby (Polydor)
Skinny Minny (7", mono) Polydor
The Beatles & Tony Sheridan (7", EP, Polydor)
My Bonnie/The Saints (Vinyl, Single, Mono) Polydor 1962
Ain’t She Sweet / Nobody’s Child (7", Single) Atco Records 1964
Vive L’Amour (7")Polydor International GmbH 1965


== Հղումներ ==
Պաշտոնական կայք
Շերիդանի մասին, PayBack Productions (2001, 2002)
Գերմանական կայք


== Ծանոթագրություններ ==
Կաստելսարաչենո

Կաստելսարաչենո (իտալերեն՝ Castelsaraceno), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 1675 մարդ (2008 թվական), բնակչության խտությունը կազմում է 23 մարդ/կմ²։ Զբաղեցնում է 74 կմ² տարածք։ Փոստային ինդեքսն է՝ 85031։ Հեռախոսային կոդը՝ 0973։
Քաղաքի հովանավորն է Անտոնի Պադուանսկին։ Տոնը նշվում է հունիսի 13-ին, հուլիսի 16-ին և օգոստոսի 16-ին։


== Ծանոթագրություններ ==